open-index/open-wikipedia-markdown huggingface dataset:
Άρνσμπεργκ (διοικητική περιφέρεια)

Η **διοικητική περιφέρεια Άρνσμπεργκ** (γερμ. *Regierungsbezirk Arnsberg*) είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 3.723.712 κατοίκους (31 Δεκεμβρίου 2007) και έκταση 8.249,34 χμ².

## Γεωγραφία
Η διοικητική περιφέρεια Άρνσμπεργκ βρίσκεται στο νοτιοανατολικό μέρος της Βόρειας Ρηνανίας-Βεστφαλίας. Οι πέντε μεγαλουπόλεις στο βορειοδυτικό τμήμα της περιφέρειας αποτελούν σημαντικό μέρος της πυκνοκατοικημένης κοιλάδας του Ρουρ. Ο νότος και η ανατολή της περιφέρειας εντούτοις σχετικά χαμηλή πυκνότητα πληθυσμού. 

## Γειτονικές περιφέρειες και κρατίδια
Η διοικητική περιφέρεια Άρνσμπεργκ συνορεύει στο βορρά με την διοικητική περιφέρεια Μίνστερ και την διοικητική περιφέρεια Ντέτμολντ, στην ανατολή με το κρατίδιο της Έσσης, στο νότο με το κρατίδιο της Ρηνανίας-Παλατινάτου και στη δύση με τις περιφέρειες Κολωνίας και Ντίσελντορφ. 

## Διοικητική διαίρεση
Η διοικητική περιφέρεια Άρνσμπεργκ διαιρείται σε επτά επαρχίες (*Kreise*), οι οποίες συμπεριλαμβάνουν συνολικά 78 δήμους. Πέραν αυτών υπάρχουν πέντε ανεξάρτητες αστικές περιφέρειες  (*kreisfreie Städte*), ανεξάρτητες των επαρχιών.

## Πηγές


## Εξωτερικοί σύνδεσμοι

* Επίσημη ιστοσελίδα

Κατηγορία:Διοικητικές περιφέρειες της Γερμανίας
Μεσά

Ο **Μεσά** ή **Μησά** είναι πρόσωπο που αναφέρεται στην Παλαιά Διαθήκη.

Ήταν Βασιλιάς των Μωαβιτών κατά τον 9ο π.Χ. αιώνα. Έγινε γνωστός από το γεγονός ότι αρνήθηκε να συνεχίσει την από προ 40ετίας καταβολή του φόρου υποτελείας προς τον Βασιλιά του Ισραήλ, ενώ ταυτόχρονα εισέβαλε και λεηλάτησε διάφορες περιοχές αιχμαλωτίζοντας πολλούς Ισραηλίτες.

Ο τότε Βασιλιάς του Ισραήλ Ιωράμ με σύμμαχο τον Ιωσαφάτ, Βασιλιά της φυλής του Ιούδα και των Εδωμιτών εκστράτευσε εναντίον του και πολιόρκησε τελικά την οχυρή πρωτεύουσά του Κιρ-(Χ)αρεσέθ.

Ο Μεσά απελπισθείς τότε θυσίασε το γιο του στον θεό Χεμώς (Καμός) ακριβώς πάνω στα τείχη της πόλης του, ενώπιον των πολιορκητών, που μπροστά σ΄ αυτό το θέαμα και την επαπειλούμενη αγριότητα των πολιορκημένων, καταλήφθηκαν από δέος και έλυσαν την πολιορκία.

Οι πληροφορίες αυτές της Παλαιάς Διαθήκης επιβεβαιώθηκαν το 1868 με την ανακάλυψη από τον Γερμανό ιεραπόστολο Φ. Α. Κλάιν αρχαίας στήλης που φέρει το όνομα Μωαβιτική Λίθος (Στήλη του Μεσά) και βρίσκεται σήμερα στο Μουσείο του Λούβρου. Η επί της στήλης επιγραφή που αφηγείται τα γεγονότα θεωρείται από τα αρχαιότερα μνημεία της συλλαβικής σημιτικής γραφής και ασφαλώς δεν ήταν αλφαβητική.

## Βλέπε επίσης
* Μωαβίτες
* Μωαβιτική Λίθος

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Μωαβίτες
Κατηγορία:Βασιλείς
Στόχος

Ο όρος **στόχος** μπορεί να αναφέρεται στα εξής: 

* Στόχος: Σημείο ή αντικείμενο σκόπευσης, κοινώς σημάδι.
* Στόχος: Κάθε αντικείμενο επί του οποίου διεξάγεται βολή.
* Στόχος: Απειλούμενος και υποκείμενος χώρος, πρόσωπο ή εγκατάσταση σε τρομοκρατική ή άλλη επίθεση.
* Στόχος: Εβδομαδιαία αθηναϊκή εφημερίδα
* Στόχος: Έμβλημα παθητικής αντίστασης.
Σαμψών και Δαλιδά

Το **Σαμψών και Δαλιδά** Είναι μια ιστορία που γράφεται αρχικά στο Νεβι'ίμ https://www.merriam-webster.com/dictionary/Nevi%27im της Παλαιάς Διαθήκης μέσα στην Αγία Γραφή, στο βιβλίο των Κριτών.

Επιπλέον, είναι μια βιβλική όπερα σε τρεις πράξεις του Καμίγ Σαιν-Σανς, που βασίστηκε στο ομώνυμο ποίημα του Φερ. Λεμαίρhttps://en.wikipedia.org/wiki/Ferdinand_Lemaire με θέμα το γνωστή ιστορία της Παλαιάς Διαθήκης.

Το έργο ανεβάσθηκε μετά από πολλά και επίμονα διαβήματα του Λιστ στη Βαϊμάρη το 1877. Ενώ στην  Όπερα των Παρισίων το 1892.

Σήμερα το έργο αυτό χαρακτηρίζεται ως ένα από τα αριστουργήματα της γαλλικής λυρικής σκηνής.

## Παραπομπές


## Εξωτερικοί σύνδεσμοι
* 

Κατηγορία:Όπερες στη γαλλική γλώσσα
Κατηγορία:Όπερες του Σαιν-Σανς
Αθηναϊκό-Μακεδονικό Πρακτορείο Ειδήσεων

Το **Αθηναϊκό-Μακεδονικό Πρακτορείο Ειδήσεων** είναι το μοναδικό ειδησεογραφικό πρακτορείο της Ελλάδας, που προέκυψε από τη συνένωση το 2008 του Αθηναϊκού Πρακτορείου Ειδήσεων και του Μακεδονικού Πρακτορείου Ειδήσεων.

Αποστολή του είναι η διαφώτιση της διεθνούς κοινής γνώμης επί γεγονότων που αφορούν την πολιτική, οικονομική, κοινωνική και πνευματική κίνηση της Ελλάδας και η ενημέρωση της ελληνικής κοινής γνώμης επί των διεθνών ζητημάτων και άλλων διεθνών ή εσωτερικών γεγονότων που αναμεταδίδονται στις ελληνικές εφημερίδες και άλλα μέσα επικοινωνίας.

Πρόεδρος του ΔΣ είναι η δημοσιογράφος Άρια Αγάτσα και διευθύνουσα σύμβουλος η Χριστίνα-Δήμητρα Συναρέλλη.

## Ιστορία
### Αθηναϊκό Πρακτορείο Ειδήσεων
Ιδρύθηκε την 1η Ιανουαρίου 1905 με πρωτοβουλία του Υπουργείου Εξωτερικών, κατόπιν εξαγοράς του Τηλεγραφικού Πρακτορείου Στεφανόπολι, λειτουργώντας ως εποπτευόμενη από το κράτος ειδική υπηρεσία, με πρώτο διευθυντή της τον Ιωάννη Παρρέν. Το 1931 έγινε η αναδιοργάνωση του πρακτορείου με τα διεθνή πρότυπα δημοσιογραφίας και από τον Μάρτιο του 1956 το ΑΠΕ συνδέθηκε με τηλετυπικό δίκτυο με όλες τις Αθηναϊκές εφημερίδες. Το ΑΠΕ διέθετε εξαρχής πλούσιο δυναμικό από δημοσιογράφους και χρονογράφους ρεπόρτερ με μεγάλο δίκτυο μονίμων ανταποκριτών στις κυριότερες πρωτεύουσες και ενδιαφέρουσες πόλεις του κόσμου ανεξάρτητα με το ότι συνεργάζονταν με τα μεγαλύτερα δημοσιογραφικά πρακτορεία του κόσμου.

thumb|Παλιό λογότυπο (2013-2015)|αριστερά

Το 1974 υπάχθηκε στη συσταθείσα Γενική Γραμματεία Τύπου και Πληροφοριών έως το 1994 που μετεβλήθη σε Ανώνυμη Εταιρεία.

### Μακεδονικό Πρακτορείο Ειδήσεων
Ιδρύθηκε το 1991 σε συνεργασία με το ΑΠΘ, τον Δήμο Θεσσαλονίκης, την ΕΣΗΕΜΘ, τη ΔΕΘ και άλλους φορείς για την προβολή του δυναμισμού του βορειοελλαδικού χώρου. Μέχρι το 2015 στεγαζόταν στο κέντρο της Θεσσαλονίκης και είχε ανταποκριτές σε Αθήνα, βαλκανικές πρωτεύουσες και πόλεις του εξωτερικού με μεγάλη ελληνική ομογένεια. Έκτοτε μεταφέρθηκε στη ΔΕΘ ενώ από τις 31 Αυγούστου της ίδιας χρονιάς διαθέτει σε τοπική κλίμακα ραδιοφωνική παρουσία μέσω του «Πρακτορείο FM 104.9» ιδιοκτησίας της ΔΕΘ (πρώην «Ράδιο ΔΕΘ» και «105 FM της Helexpo» με έναρξη λειτουργίας το 1988).

## Παραπομπές


## Εξωτερικοί σύνδεσμοι
*Ιστοσελίδα του ΑΠΕ-ΜΠΕ

Κατηγορία:Ειδησεογραφικά πρακτορεία
Κατηγορία:Ελληνικοί ραδιοφωνικοί σταθμοί
Κατηγορία:Μέσα Μαζικής Ενημέρωσης της Θεσσαλονίκης
Κατηγορία:Μέσα Μαζικής Ενημέρωσης της Αθήνας
Ντέτμολντ (διοικητική περιφέρεια)

Η **διοικητική περιφέρεια Ντέτμολντ** () είναι μια από τις πέντε διοικητικές περιφέρειες του γερμανικού ομόσπονδου κρατιδίου της Βόρειας Ρηνανίας-Βεστφαλίας. Έχει 2.071.642 κατοίκους (30 Ιουνίου 2004) και έκταση 6.518 χλμ².

## Γεωγραφία
Η διοικητική περιφέρεια Ντέτμολντ βρίσκεται στο βορειοανατολικό μέρος της Βόρειας Ρηνανίας-Βεστφαλίας, μεταξύ του Γερμανικού Βαθυπέδου (*Norddeutsche Tiefebene*) και των Μεσαίων Όρων (*Mittelgebirge*). Έχει σε σχέση με τις άλλες διοικητικές περιφέρειες του κρατιδίου τη χαμηλότερη πυκνότητα πληθυσμού, σχεδόν διπλάσια όμως από το γειτονικό κρατίδιο της Κάτω Σαξονίας. Ο πληθυσμός συγκεντρώνεται κυρίως στις περιοχές Μπίλεφελντ, Χέρφορντ και Μίντεν στο μήκος της εθνικής οδού Α2. 

## Γειτονικές περιφέρειες και κρατίδια
Η διοικητική περιφέρεια Ντέτμολντ συνορεύει στον βορρά και στην ανατολή με το κρατίδιο της Κάτω Σαξονίας, στον νότο με το κρατίδιο της Έσσης και στη δύση με τις περιφέρειες Μίνστερ και Άρνσμπεργκ. 

## Διοικητική διαίρεση
Η διοικητική περιφέρεια Ντέτμολντ διαιρείται σε έξι επαρχίες (*Kreise*), οι οποίες συμπεριλαμβάνουν συνολικά 69 δήμους. Πέραν αυτών υπάρχει μια ανεξάρτητη αστική περιφέρεια (*kreisfreie Stadt*).

## Εξωτερικοί σύνδεσμοι
* 
* Επίσημη ιστοσελίδα

Ντέτμολντ
Ηλεκτρονικό παιχνίδι

**Ηλεκτρονικό παιχνίδι** ονομάζεται ένα παιχνίδι το οποίο χρησιμοποιεί ηλεκτρονικά στοιχεία για να δημιουργήσει ένα διαδραστικό σύστημα, μέσα στο οποίο μπορεί να παίξει ένας παίκτης. Σήμερα, η πιο κοινή μορφή ηλεκτρονικού παιχνιδιού είναι το βιντεοπαιχνίδι, και για αυτόν το λόγο οι όροι συχνά χρησιμοποιούνται, λανθασμένα, ως συνώνυμοι. Άλλα κοινά είδη ηλεκτρονικού παιχνιδιού, που περιλαμβάνουν όχι μόνο οπτικά προϊόντα, είναι τα φορητά ηλεκτρονικά παιχνίδια, τα αυτόνομα συστήματα (π.χ. pinball, κουλοχέρης, ή ηλεκτρομηχανικά παιχνίδια arcade), και συγκεκριμένα μη-οπτικά προϊόντα (π.χ. παιχνίδια ήχου).

## Δείτε επίσης
* Βιντεοπαιχνίδι
* Παιχνίδι arcade

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια

Κατηγορία:Τεχνολογία
Κατηγορία:Ψηφιακά μέσα
Κατηγορία:Ψυχαγωγία
Κατηγορία:Ηλεκτρονική σχεδίαση
Γκιρίγια Πρασάντ Κοϊράλα

thumb|Σκίτσο του Γκιρίγια Πρασάντ Κοϊράλα 
Ο **Γκιρίγια Πρασάντ Κοϊράλα** (Girija Prasad Koirala, िरिजा प्रसाद कोइराला, 1924 - 20 Μαρτίου 2010) ήταν πολιτικός από το Νεπάλ, προσωρινός αρχηγός κράτους από το 2007 και πρωθυπουργός από το 2006 ως το 2008.

Γεννήθηκε το 1924 στο Μπιχάρ της Ινδίας. Διετέλεσε Πρωθυπουργός του Νεπάλ τέσσερις φορές έως σήμερα και υπηρέτησε σε αυτό το το αξίωμα εκ νέου από τις 30 Απριλίου του 2006 ως τον Ιούνιο του 2008, οπότε και παραιτήθηκε. 

## Πρωθυπουργίες

Νωρίτερα, υπηρέτησε στην πρωθυπουργία της ασιατικής χώρας κατά τις περιόδους 1991-94, 1998-99 και 2000-01. Υπήρξε πρόεδρος του κόμματος Κογκρέσου του Νεπάλ και αρχηγός του Επτακομματικού Συνασπισμού (SPA). Ξεκίνησε την καριέρα του ως εργάτης στους μύλους της πατρίδας του, Μπιρατναγκάρ. Το 1991 έγινε ο πρώτος δημοκρατικά εκλεγμένος πρωθυπουργός του Νεπάλ από το 1959, όταν ο αδερφός του κέρδισε σαρωτική νίκη στις εκλογές.

## Προσωρινός Αρχηγός Κράτους

Το Δεκέμβριο του 2006, με την προώθηση συνταγματικών αλλαγών ανέλαβε και Αρχηγός Κράτους, παραμερίζοντας το ρόλο του Βασιλιά. Συγκεκριμένα, ανέλαβε προσωρινά Αρχηγός Κράτους στις 15 Ιανουαρίου του 2007. Τον Απρίλιο του 2008 διεξήχθησαν εκλογές για Συντακτική Συνέλευση, η οποία κατήργησε τη 240χρονη Μοναρχία στις 28 Μαΐου του 2008. Ο τελευταίος Μονάρχης του Νεπάλ, Γκιανέντρα διατάχθηκε να αποχωρήσει από το Βασιλικό Παλάτι εντός 15 ημερών.

## Παραίτηση
Ο Κοϊράλα παραιτήθηκε στις 26 Ιουνίου του 2008, έπειτα από κριτική που δέχτηκε ότι αρνούνταν να παραδώσει την εξουσία στους Μαοϊστές, που ανεδείχθησαν νικητές στις πρόσφατες εκλογές. Ο πολιτικός υπέβαλε την παραίτησή του στον νεοεκλεγέντα πρόεδρο, Ραμ Μπαράν Γιαντάβ, στις 23 Ιουλίου του 2008.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Νεπάλ
Κατηγορία:Πρόεδροι του Νεπάλ
Γκιανέντρα

Ο **Γκιανέντρα Μπιρ Μπικράμ Σαχ Ντεβ** (*ज्ञानेन्द्र शाह*, 7 Ιουλίου 1947) ήταν ο τελευταίος βασιλιάς του Νεπάλ, κατά θέση Μαχαραγιά. Το Δεκέμβριο του 2007 το Νεπάλ κινήθηκε προς την κατάργηση της 240χρονης μοναρχίας.

## Βιογραφία
Γεννήθηκε στις 7 Ιουλίου του 1947 και ήταν γιος του δεύτερου γιου του Μαχαραγιά Μαχέντρα. Ως νήπιο ανακηρύχθηκε Βασιλιάς (1950–1951, μη διεθνώς αναγνωρισμένος) όταν η υπόλοιπη οικογένεια ήταν στην εξορία. Το 1951 κατέλαβε την εξουσία η οικογένεια των Ράνα.

Πενήντα περίπου χρόνια μετά, τον Ιούνιο του 2001, όταν ο ανεψιός του πρίγκηπας διάδοχος Ντιπέντρα εκτέλεσε όλη σχεδόν την οικογένειά του, γονείς και αδέλφια του, ανάμεσά τους και τον Βασιλιά Μπιρέντρα, και στη συνέχεια του περίεργου θανάτου του, ο Γκιανέντρα ανέλαβε Βασιλιάς. 

Την 1η Φεβρουαρίου του 2005, διέλυσε το Κοινοβούλιο και ανέλαβε δικτατορικές εξουσίες, κατηγορώντας την κυβέρνηση του Σερ Μπαχαντούρ Ντέουμπα για ανικανότητα στο να εξασφαλίσει την ειρήνη (καθώς μαινόταν ο εμφύλιος με τους Μαοϊστές αντάρτες). Το 2006, έπειτα από διαδηλώσεις, που προκάλεσαν 23 νεκρούς, υποχρεώθηκε να επαναφέρει το Κοινοβούλιο και να διορίσει Πρωθυπουργό τον γηραιό Γκιρίγια Πρασάντ Κοϊράλα. Ο ίδιος υποχρεώθηκε να παραδώσει τα καθήκοντά του στο Κοινοβούλιο και να παραμείνει ως εθιμοτυπικός βασιλιάς, μέχρι την κατάργηση της 240χρονης μοναρχίας, στις 28 Μαΐου του 2008. Η χώρα μεταβλήθηκε σε ομοσπονδιακή δημοκρατία.

Ο έκπτωτος βασιλιάς, εγκαταλείποντας το παλάτι, στις 11 Ιουνίου του 2008 σε τηλεοπτικό του διάγγελμά του προς το λαό δήλωσε ότι σέβεται την απόφαση του λαού να καταργηθεί η βασιλεία και να ανακηρυχθεί η χώρα σε αβασίλευτη δημοκρατία.

## Παραπομπές


## Εξωτερικοί σύνδεσμοι
* 

Κατηγορία:Μονάρχες του Νεπάλ
Άγγελος Σιλέσιος

Ο **Άγγελος Σιλέσιος** (γερμανικά: *Angelus Silesius*, 1624 − 9 Ιουλίου 1677) ήταν Γερμανός ιερέας, ιατρός και μυστικιστής ποιητής. Το πραγματικό του όνομα ήταν **Γιόχαν Σέφλερ** (*Johann Scheffler*). Ο Σέφλερ έγραψε μεταξύ των άλλων και το έργο *«Ο Χερουβικός προσκυνητής»*.

Γεννήθηκε στο Μπρεσλάου, το σημερινό Βρότσουαφ της Σιλεσίας, ως το πρωτότοκο από τρία τέκνα. Η ημερομηνία γεννήσεώς του είναι άγνωστη, αλλά αναφέρεται ότι βαπτίσθηκε στις 25 Δεκεμβρίου 1624. Γεννημένος και αναθρεμμένος ως Λουθηρανός, υιοθέτησε το όνομά του από την ελληνική λέξη ἄγγελος και το επώνυμό του από τη λατινική λέξη για τον κάτοικο της Σιλεσίας όταν έγινε Ρωμαιοκαθολικός το 1653. Αρχικά σπούδασε για ένα έτος (1643) ιατρική και φυσικές επιστήμες στο Πανεπιστήμιο του Στρασβούργου, στην Αλσατία. Μετά πήγε για σπουδές στην Ολλανδία, όπου άρχισε να διαβάζει τα έργα μυστικιστών του Μεσαίωνα και έτσι γνώρισε τα έργα του Γερμανού μυστικιστή Ιακώβου Μπέμε (Jacob Böhme) μέσα από τον φίλο του τελευταίου, τον Αβραάμ φον Φράνκενμπεργκ. Στις 3 Νοεμβρίου 1649 ο Σέφλερ διορίσθηκε ιατρός της αυλής του δούκα της Βιτεμβέργης Σιλβίου Α΄ Νεμρώδ. Οι μυστικιστικές απόψεις του νέου γιατρού ωστόσο προκάλεσαν εντάσεις στις σχέσεις του με τους Λουθηρανούς και οδήγησαν τελικώς στην παραίτησή του από αυτή τη θέση το 1652 και στην απόφασή του να προσχωρήσει στο Ρωμαιοκαθολικό δόγμα. Στη συνέχεια χειροτονήθηκε διάκονος από τους Φραγκισκανούς και ιερέας το 1661. Δέκα χρόνια αργότερα, το 1671, αποσύρθηκε σε ένα οίκο των Ιησουιτών, όπου και έμεινε για το υπόλοιπο της ζωής του.

Ως ενθουσιώδης προσήλυτος και ιερέας, ο Σιλέσιος εργάσθηκε για τη μεταστροφή των Γερμανών Προτεσταντών στη Σιλεσία στην Καθολική Εκκλησία. Συνέταξε 55 φυλλάδες που καταδίκαζαν τον Προτεσταντισμό, αρκετές από τις οποίες εκδόθηκαν σε δύο τόμους με τον τίτλο *Eccleciologia* (δηλ. «Ο λόγος της Εκκλησίας»). Σήμερα ωστόσο ο Σιλέσιος είναι γνωστός κυρίως για τη θρησκευτική του ποίηση και ειδικότερα για δύο ποιητικά έργα που δημοσιεύθηκαν αμφότερα το 1657: Το *Heilige Seelenlust* (κατά λέξη «Οι ιεροί πόθοι της ψυχής»), μία συλλογή 200 και πλέον ύμνων που έχουν από τότε χρησιμοποιηθεί τόσο από Καθολικούς όσο και από Προτεστάντες, και το *Der Cherubinischer Wandersmann* («Ο Χερουβικός προσκυνητής»), μία συλλογή από 1.676 σύντομα ποιήματα, τα περισσότερα σε αλεξανδρινούς δωδεκασύλλαβους στίχους. Η ποίησή του αντλεί θέματα από τον μυστικισμό, τον ησυχασμό, ακόμα και τον «πανθεϊσμό» μέσα σε ένα χριστιανικό πλαίσιο.

## Παραπομπές


## Ελληνικές μεταφράσεις
* *«Χερουβικός οδοιπόρος»*, μετάφραση και επίμετρο Θανάσης Λάμπρου, εκδόσεις «Περισπωμένη», Αθήνα, 2013

Κατηγορία:Γερμανοί ποιητές
Κατηγορία:Γερμανοί ιατροί
Κατηγορία:Γερμανοί συγγραφείς
Κατηγορία:Χριστιανοί μυστικιστές
Το μαύρο είδωλο της Αφροδίτης

frame|right|Το εξώφυλλο του κόμικ.

**Το μαύρο είδωλο της Αφροδίτης** είναι κόμικ του Γιάννη Καλαϊτζή που κυκλοφόρησε το 1990. Αποτελεί ιστορική κωμωδία, με θεματολογία από τον ελληνικό μεσαίωνα αλλά και την ελληνική μυθολογία. Αποτελεί δίδυμο έργο με το *[[Τυφών]]*, άλλο κόμικ του Καλαϊτζή.

Η υπόθεση εκτυλίσσεται στη Σαντορίνη, περίπου διακόσια χρόνια μετά την πτώση της Κωνσταντινούπολης. Δυο απατεώνες, ο Καράμπαμπας και ο Αλέκος ο Τράκας, φτάνουν στο νησί ψάχνοντας για το «Μαύρο είδωλο της Αφροδίτης», ένα γλυπτό που δημιούργησε ο Τίμων, μαθητής του Φειδία, και που μετά από μια οδύσσεια 2.000 χρόνων κατέληξε στο νησί. Το είδωλο υποτίθεται πως θεραπεύει την πανούκλα, αλλά δίνει και μεγάλες δυνάμεις στον κάτοχό του, καθώς αποτελεί «την αρχή και το τέλος του κόσμου». Οι δυο ήρωες, στην έρευνά τους, ανακαλύπτουν τα μυστικά των κατοίκων αλλά και συναντιούνται με έναν αρχαίο θεό.

Το κόμικ αποτελείται από 90 ασπρόμαυρες σελίδες σε τρία κεφάλαια. Αποτελεί μοναδικότητα ανάμεσα στα ελληνικά κόμικς, τόσο από πλευράς θεματολογίας όσο και για το γεγονός ότι αποτελεί λεπτομερειακή ενδυματολογική, ηθογραφική και ιστορική καταγραφή των νησιωτών εκείνης της περιόδου. Το σενάριο δανείζεται στοιχεία από τη λαϊκή ποίηση και αφήγηση, τους θρύλους του Μεσαίωνα και την ελληνική μυθολογία, ενώ εξελίσσεται σε μια ονειρική, σουρεαλιστική, σχεδόν διονυσιακή ατμόσφαιρα, με πολλούς συμβολισμούς. 

Ο Καράμπαμπας θυμίζει άμεσα τον Καραγκιόζη, ενώ ο άλλος ήρωας έχει σχεδιαστεί με πρότυπο τον ποδοσφαιριστή Τάσο Μητρόπουλο, φίλο του Καλαϊτζή. Το *Μαύρο είδωλο της Αφροδίτης* προέκυψε σαν καρπός της έρευνας του Καλαϊτζή για το αναφερόμενο στην ίδια χρονική περίοδο και στο ίδιο νησί κόμικ *[[Τυφών (κόμικ)|Τυφών]]* (1997). Η αρχική έμπνευση για τις δυο δημιουργίες ήταν το βιβλίο *Ξένοι ταξιδιώτες στην Ελλάδα* του Κυριάκου Σιμόπουλου, αναφερόμενο στους Ευρωπαίους περιηγητές των ελληνικών νησιών κατά το Μεσαίωνα.

## Πηγές
**Γιάννη Καλαϊτζή, Το Μαύρο Είδωλο της Αφροδίτης, εκδόσεις Ars Longa 1990.
**Περιοδικό «Βαβέλ» τ. 193.

Μαυρο
Μενεστρέλοι

thumb|right|180px|Σύγχρονος μενετρέλος (2003)
Αρχικά, με το όνομα **Μενεστρέλοι** (**[[γαλλική γλώσσα|γαλ]]**: Ménestrel) ονομάζονταν οι υπηρέτες Ευγενών της Δύσης. Αργότερα, κατά τον 14ο αιώνα, με το όνομα αυτό φέρονταν οι ποιητές και στιχουργοί που διέμεναν στους πύργους των Ευγενών και διασκέδαζαν αυτούς και τους καλεσμένους τους.

Από τον 14ο όμως αιώνα άρχισαν να οργανώνονται σε σωματεία. Μάλιστα, οι Μενεστρέλοι των Παρισίων έφθασαν στη περίοδο της Αναγέννησης να έχουν και δικό τους Ηγεμόνα (τιμής ένεκεν) που διορίζονταν από τον ίδιο τον Βασιλέα της Γαλλίας. Η οργάνωσή τους υπήρξε αξιοθαύμαστη αφού έφθασαν στο σημείο να διατηρούν δικούς τους Ναούς, Νοσοκομεία κλπ (τελείως πρωτόγνωρα στοιχεία επαγγελματικής ασφάλισης).

Το σωματείο εκείνο των Μενεστρέλων υπήρξε ιστορικά και ο πρόδρομος των καλλιτεχνικών σωματείων (στιχουργών, μουσικών, τραγουδιστών κλπ) που υπάρχουν σήμερα σε κάθε χώρα.

## Εξωτερικοί σύνδεσμοι
* 
* 

Κατηγορία:Προφορική λογοτεχνία
Κατηγορία:Πολιτισμός στη Γαλλία
Κατηγορία:Μεσαιωνική ιστορία της Γαλλίας
Κατηγορία:Μεσαιωνική μουσική
Άνω Βαυαρία

Η διοικητική περιφέρεια **Άνω Βαυαρία** () είναι μια από τις επτά διοικητικές περιφέρειες του γερμανικού ομόσπονδου κρατιδίου της Βαυαρίας. Έχει 4.232.962 κατοίκους (30 Σεπτεμβρίου 2005) και έκταση 17.529,63 χλμ². Η διοικητική περιφέρεια Άνω Βαυαρία βρίσκεται στο νοτιοανατολικό μέρος της Βαυαρίας. Συνορεύει βορειοανατολικά με τη διοικητική περιφέρεια Κάτω Βαυαρία, βορειοδυτικά με τη Μέση Φραγκονία, δυτικά με τη Σουηβία, στον νότο και στην ανατολή με την Αυστρία.


Αρχείο:Bayern rboberbayern.png|Γεωγραφική θέση της διοικητικής περιφέρειας της Άνω Βαυαρίας στον χάρτη της Βαυαρίας


## Διοικητική διαίρεση
Η διοικητική περιφέρεια Άνω Βαυαρία διαιρείται σε 20 επαρχίες (*Landkreise*) και τρεις ανεξάρτητες αστικές περιφέρειες (*kreisfreie Städte*), ανεξάρτητες των επαρχιών.

;Επαρχίες
* Altötting
* Bad Tölz-Wolfratshausen
* Berchtesgadener Land
* Dachau
* Ebersberg
* Eichstätt
* Erding
* Φράιζινγκ
* Fürstenfeldbruck
* Γκαρμίς-Παρτενκίρσεν
* Landsberg am Lech
* Miesbach
* Mühldorf a. Inn
* München
* Neuburg-Schrobenhausen
* Pfaffenhofen a. d. Ilm
* Rosenheim
* Starnberg
* Traunstein
* Weilheim-Schongau.

; Ανεξάρτητες αστικές περιφέρειες
* Ίνγκολσταντ
* Μόναχο
* Ρόζενχαϊμ

## Παραπομπές


## Εξωτερικοί σύνδεσμοι
* 
* Επίσημη ιστοσελίδα 

Κατηγορία:Διοικητικές περιφέρειες της Γερμανίας
Κατηγορία:Μόναχο
Λογοτεχνική ανάλυση

μικρογραφία|Μοντέλο Λογοτεχνικής Ανάλυσης.
**Λογοτεχνική Ανάλυση** είναι η δομική, νοηματική και τεχνική ανάλυση ενός λογοτεχνικού έργου.

## Ανάλυση Ποιημάτων

Ανάλυση ποιημάτων είναι η διαδικασία διερεύνησης της φόρμας, του περιεχομένου και της ιστορίας ενός ποιήματος υπό ένα ενημερωτικό πρίσμα που σκοπό έχει την δημιουργία ενδιαφέροντος προς τον αναγνώστη στην κατανόηση και την εκτίμηση του έργου .

Οι λέξεις "ποίημα" και "ποίηση" προέρχονται από την αρχαιοελληνική λέξη "ποιώ" που σημαίνει "δημιουργώ". Υπό αυτήν την ετυμολογία το ποίημα αποκτά πραγματική υπόσταση και καθίσταται ως δημιούργημα. Υπό τη θεώρηση του William Carlos Williams, του ποιήματος ως μιας "μηχανής φτιαγμένης από λόγια" το ποιητικό κατασκεύασμα παράγει κάποιας ποιότητας και ποσότητας εντυπώσεις, αποτελέσματα και έργο στον αναγνώστη. Το έργο που παράγει μια "μηχανή φτιαγμένη από λόγια", το ποίημα, είναι η εντύπωση που δημιουργεί στα αισθητήρια του αναγνώστη. Όταν εκείνος πλέον αναλύει το ποίημα λειτουργεί ομοίως με μηχανικό που αποσυνθέτει κι ανασυνθέτει μια μηχανή για να κατανοήσει τη λειτουργία της.

## "Άλλο" του Robert Herrick

Συμβουλευόμενοι την ως άνω μηχανιστική θεώρηση ενός ποιήματος κάποιες μηχανές - στυλό bic, φακοί - μπορούν να διαλυθούν με το χέρι ή με τα πιο απλά εργαλεία. Αντίστοιχα, μερικά ποιήματα ανταμείβουν την προσεκτική ανάγνωση και ανταποκρίνονται στην ανάλυση, αλλά δεν απαιτούν από τον αναγνώστη ειδικούς λογοτεχνικούς όρους και έννοιες, όπως αυτό το ποίημα που γράφτηκε από τον Robert Herrick τον 17o αιώνα.


Here a pretty baby lies
Sung asleep with lullabies:
Pray be silent and not stir
Th' easy earth that covers her.


(μετάφραση)

Εδώ βρίσκεται ένα όμορφο μωρό
Κοιμισμένο με νανουρίσματα:
Προσευχήσου να είναι σιωπηλή και να μην αναταραχθεί
Η άνετη γη που την καλύπτει.


Στις πρώτες τρεις γραμμές, ο αναγνώστης καταλαβαίνει ότι ο αφηγητής περιγράφει ένα κοιμισμένο μωρό. Στην τέταρτη γραμμή, όμως, αυτό ανατρέπεται. Το μωρό δεν είναι καλυμμένο από σεντόνια, αλλά από τη γη, δηλαδή, το μωρό είναι θαμμένο. Είναι νεκρό.

Η συνειδητοποίηση αυτή μπορεί να προκαλέσει μια απότομη συναισθηματική αντίδραση. Και αυτή η αντίδραση, αυτή η εντύπωση στον αναγνώστη, είναι το "έργο" που αυτή η "μηχανή από λέξεις" έχει σχεδιαστεί να κάνει. Παρόλο που το ποίημα δεν είναι αστείο, ο "μηχανισμός" του είναι παρόμοιος με αυτόν των ανεκδότων: μια ξαφνική αλλαγή της αντίληψης δημιουργεί μια ξαφνική και ενστικτώδη αντίδραση.

## Εξωτερικοί σύνδεσμοι
* Γλωσσάριο Ποιητικών Όρων

*Ανάλυση Αγνώστων Κειμένων - Νικόλαος-Λαόνικος Ψιμικάκης-Χαλκοκονδύλης, ένας αναλυτικός οδηγός για ανάλυση ποιημάτων και πεζών (στα ελληνικά).

## Δείτε επίσης
* Ποίηση

Κατηγορία:Θεωρία της λογοτεχνίας
Κατηγορία:Αισθητική
Κατηγορία:Κοινωνική φιλοσοφία
Θάνατοι το 1964

## Ιανουάριος

*3 Ιανουαρίου - Μήτσος Μυράτ, 86, Έλληνας ηθοποιός και συγγραφέας.

## Φεβρουάριος

*14 Φεβρουαρίου - Περίανδρος Ξενοδοχειάρης, 54, Έλληνας πολιτικός.
*29 Φεβρουαρίου - Φρανκ Άλμπερτσον, 55, Αμερικανός ηθοποιός.

## Μάρτιος

*6 Μαρτίου - Παύλος, 62, Βασιλιάς της Ελλάδας (1947-64)].

## Απρίλιος

## Μάιος

*21 Μαΐου - Τζέιμς Φρανκ, 81, Γερμανός φυσικός (Νόμπελ Φυσικής 1925).

## Ιούνιος

## Ιούλιος

## Αύγουστος

*7 Αυγούστου - Γεώργιος Μελανίδης, 58, Δήμαρχος Ιωαννίνων.

## Σεπτέμβριος
*2 Σεπτεμβρίου - Μόρις Άνκριουμ, 68, Αμερικανός ηθοποιός.
*3 Σεπτεμβρίου - Δημητρός Καραμπάτης, 66, Έλληνας πανελληνιονίκης και βαλκανιονίκης του στίβου, αντιπρόεδρος του ΣΕΓΑΣ και πρόεδρος του Πανιωνίου.
*15 Σεπτεμβρίου - Αμβρόσιος Πλυτάς, 78, δήμαρχος Αθηναίων (1936-1941).

## Οκτώβριος
* 19 Οκτωβρίου - Γιώργος Ριζόπουλος, 29, Έλληνας δημοσιογράφος και λογοτέχνης, σκοτώνεται σε τροχαίο, ενώ προσπαθούσε να παράσχει βοήθεια σε τραυματίες άλλου τροχαίου.

## Νοέμβριος

*6 Νοεμβρίου - Χανς Φον Έλερ-Τσέλπιν, 91, Σουηδός βιοχημικός (Νόμπελ Χημείας 1929).

## Δεκέμβριος
*1η Δεκεμβρίου - Χαρίλαος Βασιλάκος, 87, Έλληνας Ολυμπιονίκης (ασημένιο μετάλλιο 1896) του μαραθωνίου.
*14 Δεκεμβρίου - Γουίλλιαμ Μπέντιξ, 58, Αμερικανός ηθοποιός.
*17 Δεκεμβρίου - Βίκτορ Φράνσις Χες, 81, Αυστριακο-Αμερικανός φυσικός.

Κατηγορία:1964
Θάνατοι το 1963

## Ιανουάριος

## Φεβρουάριος
* 16 Φεβρουαρίου - Φρειδερίκος Ντεσσάουερ, Γερμανός φυσικός και φιλόσοφος (82)

## Μάρτιος

*5 Μαρτίου - Πάτσυ Κλάιν, Αμερικανίδα τραγουδίστρια της κάουντρι (30)
*5 Μαρτίου - Καουμπόι Κόπας, Αμερικανός τραγουδιστής της κάουντρι (49) 
*5 Μαρτίου - Χώκσοου Χώκινς, Αμερικανός τραγουδιστής της κάουντρι (41)

## Απρίλιος

## Μάιος
* 6 Μαΐου - Μόντυ Γόυλλεϊ, Αμερικανός ηθοποιός (74)
* 27 Μαΐου - Γρηγόρης Λαμπράκης, γιατρός, αθλητής, και πολιτικός

## Ιούνιος
* 3 Ιουνίου - Πάπας Ιωάννης ΚΓ΄
* 3 Ιουνίου - Ναζίμ Χικμέτ, Τούρκος ποιητής (61)
* 11 Ιουνίου - Μιχαήλ Τσαμαδός, Έλληνας διπλωμάτης και πολιτικός

## Ιούλιος

## Αύγουστος

*17 Αυγούστου - Ρίτσαρντ Μπάρθελμεσσ, Αμερικανός ηθοποιός (68)
*31 Αυγούστου - Ζωρζ Μπρακ, Γάλλος ζωγράφος και γλύπτης (81)

## Σεπτέμβριος

## Οκτώβριος

*11 Οκτωβρίου - Εντίτ Πιάφ, Γαλλίδα τραγουδίστρια (47)
*29 Οκτωβρίου - Αντόλφ Μενγιού, Αμερικανός ηθοποιός (73)

## Νοέμβριος
* 1 Νοεμβρίου - Έλσα Μάξγουελ, Αμερικανίδα κοσμικογράφος
*22 Νοεμβρίου - Τζον Φιτζέραλντ Κέννεντυ, 35ος Πρόεδρος των ΗΠΑ (46)

## Δεκέμβριος
*20 Δεκεμβρίου - Γιώργος Δαμασιώτης, Έλληνας ηθοποιός (60)
*24 Δεκεμβρίου - Τριστάν Τζαρά, Γάλλος ποιητής (67)
*30 Δεκεμβρίου - Γεώργιος Σαρβέρ Τσεφήξ, Ελληνό-Κύπριο-Αλβανό-Τούρκος Διεθνών σύμβουλος της Ε.Π.Α.ΕΛ

Κατηγορία:1963
Ιατρικό και Φαρμακευτικό Πανεπιστήμιο Ιασίου

Το **πανεπιστήμιο UMF Gr.T.Popa Iaşi** *(Universitatea de Medicina si Farmacie "Gr.T.Popa" - Iaşi)*, ιδρύθηκε το 1879, στο Ιάσιο της Ρουμανίας ως Ιατρική Σχολή. Αργότερα προστέθηκαν άλλες δύο σχολές, η Φαρμακευτική και η Οδοντιατρική. Κατά τη διάρκεια της λειτουργίας του, μεγάλες ιατρικές προσωπικότητες της Ρουμανίας παρακολούθησαν τα πρώτα τους μαθήματα στο πανεπιστήμιο του Ιασίου όπως: Grigore T. Popa, Leon Scully, Petru Poni, C.I. Parhon, Aristide Peride, Ion Ciure, Ludovic Russ, Ernest Juvara, C. Proca, N. Leon, V. Sion, Fr. Reiner, E. Riegler, Al. Slatineanu, I. Tanasescu, A. Tupa, V. Rascanu, L. Baliff, J. Nitulescu, O. Franche, Vl. Butureanu, P. Vancea καθώς και άλλοι.

## Εξωτερικοί σύνδεσμοι
*Ο δικτυακός τόπος του πανεπιστημίου. 

Κατηγορία:Πανεπιστήμια στη Ρουμανία
Χατζής

Ο όρος **Χατζής**, αραβικά *Χάτζι*, απαντάται εθιμικά ως προσωνύμιο μουσουλμάνων και χριστιανών. Στα Ελληνικά επώνυμα, συχνά παρατηρείται το πρόθεμα , ή και επίθετα όπως Χατζής, τα οποία έχουν τη ρίζα τους από τη λέξη Χατζ και τους χριστιανούς που επισκέπτονταν τους Άγιους Τόπους για να προσκυνήσουν.

## Ισλάμ
[μικρογραφία|Χατζήδες κατά το [χατζ]]
Ως τίτλος απονέμεται στους, μουσουλμάνους στο θρήσκευμα, προσκυνητές που πραγματοποιούν το *[[Χατζ]]*, το ιερό προσκύνημα δηλαδή στην ιερή πόλη του Ισλάμ τη Μέκκα (το οποίο λαμβάνει χώρα κάθε χρόνο τον δωδέκατο ισλαμικό μήνα, Ντουλ - Χιτζά) και το οποίο αποτελεί τον πέμπτο από τους πέντε στύλους του Ισλάμ.

Το Ισλάμ ορίζει πως κάθε μουσουλμάνος επιβάλλεται να πραγματοποιήσει το ιερό προσκύνημα στη Μέκκα *τουλάχιστον* μια φορά στη ζωή του εφόσον:

*Έχει ενηλικιωθεί
*Είναι ψυχικά και σωματικά υγιής
*Είναι ελεύθερος
*Οι πόροι του να είναι επαρκείς ώστε να πραγματοποιήσει το ταξίδι, να είναι συνεπής στις οικονομικές του υποχρεώσεις και να μπορούν να συντηρηθούν οι οικίοι του στη διάρκεια της απουσίας του
*Συνοδεύεται από τον σύζυγό της εάν είναι γυναίκα

Ο τίτλος για τους άντρες που πραγματοποιούν το τελετουργικό προσκύνημα είναι *Χατζή* και για τις γυναίκες *Χατζά*.

## Χριστιανισμός
Ως προσωνύμιο τίθεται (κατ΄ έθιμο) προ του ονόματος του κάθε Ορθόδοξου Χριστιανού (στο θρήσκευμα) που επισκέπτεται τους Αγίους Τόπους και που βαπτίζεται στον Ιορδάνη ποταμό. Η αποδοχή του προσωνυμίου "Χατζής" δεν είναι υποχρεωτική. Αποτελεί όμως νόμιμο λόγο (εθιμικού δικαίου) αλλαγής του επιθέτου των απογόνων του προσκυνητή. Έχουν δε σημειωθεί πολλές τέτοιες αντικαταστάσεις επιθέτων. Π.χ. ένας χριστιανός που ονομάζεται Ανδρέας επισκέπτεται τους Αγίους Τόπους και όταν επιστρέφει προσφωνείται Χατζηανδρέας. Τα παιδιά του, που ενδεχομένως έφεραν το επίθετο Ανδρέου, μπορούν να το αντικαταστήσουν με το Χατζηανδρέου.

Ανεξάρτητα από την επιστολογραφία σε εμπορικές κυρίως επιγραφές (ταμπέλες) προς περιορισμό του ονόματος αντί Χατζής τίθεται το ενδεικτικό **Χ"** προ του επιθέτου. Σήμερα το έθιμο αυτό τείνει να σβήσει.

## Παραπομπές


Κατηγορία:Ισλαμικοί θρησκευτικοί τίτλοι και βαθμοί
Κατηγορία:Λαογραφία
Κατηγορία:Προσκυνήματα
Αρδάνι

Με την ονομασία **Αρδάνι** υπάρχουν δύο οικισμοί της Ελλάδας:
*το Αρδάνι Έβρου και
*το Αρδάνι Τρικάλων

Κατηγορία:Αποσαφηνίσεις ελληνικών τοπωνυμίων
Θάνατοι το 1967

## Ιανουάριος

*27 Ιανουαρίου - Γκας Γκρίσομ, 40, Αμερικανός αστροναύτης.
*27 Ιανουαρίου - Ρότζερ Τσάφι, 31, Αμερικανός αστροναύτης .
*29 Ιανουαρίου - Τζορτζ Στιούαρτ Ρόμπινσον, 94, Βρετανός αθλητής του στίβου και της αντισφαίρισης, 3ος Ολυμπιονίκης (1896 στο διπλό με την μικτή βρετανική ομάδα).

## Φεβρουάριος
*18 Φεβρουαρίου - Ρόμπερτ Οπενχάιμερ, Αμερικανός φυσικός.

## Μάρτιος

*10 Μαρτίου - Γιώργος Μπάτης, Έλληνας μουσικός του ρεμπέτικου (82).
*13 Μαρτίου - Φρανκ Γουόρρελλ, παίκτης του κρίκετ (42).

## Απρίλιος

*24 Απριλίου - Βλαντιμίρ Κομάροβ, Σοβιετικός κοσμοναύτης (40).

## Μάιος

*22 Μαΐου - Γιόσιπ Πλεμέλι, Σλοβένος μαθηματικός (93).
*30 Μαΐου - Κλωντ Ραίνς, Βρετανός ηθοποιός (77).

## Ιούνιος

*10 Ιουνίου - Σπένσερ Τρέισυ, Αμερικανός ηθοποιός (67).

## Ιούλιος
*7 Ιουλίου - Βίβιαν Λι, 54, Αγγλίδα ηθοποιός.
* 7 Ιουλίου - Σταμάτιος Μερκούρης, Έλληνας πολιτικός, πρώην υπουργός, πατέρας της Μελίνας Μερκούρη.
*17 Ιουλίου - Τζον Κολτρέιν, 39, Αμερικανός σαξοφωνίστας και συνθέτης της τζαζ.

## Αύγουστος

*1 Αυγούστου - Ρίχαρντ Κουν, Γερμανο-Αυστριακός βιοχημικός (66).
*4 Αυγούστου - Πήτερ Σμιθ, παίκτης του κρίκετ (58).
*13 Αυγούστου - Τζέιν Ντάργουελ, Αμερικανίδα ηθοποιός (87).
*25 Αυγούστου - Πολ Μιούνι, Αμερικανός ηθοποιός (71).

## Σεπτέμβριος

*3 Σεπτεμβρίου - Τζέιμς Ντιούν, Αμερικανός ηθοποιός (61).
*12 Σεπτεμβρίου - Βλάντιμιρ Μπάρτολ, Σλοβενός συγγραφέας (64).
*18 Σεπτεμβρίου - Τζον Κόκροφτ, Βρετανός φυσικός (70).

## Οκτώβριος

*7 Οκτωβρίου - Γρηγόρης Ασίκης, συνθέτης, στιχουργός και τραγουδιστής ρεμπέτικων τραγουδιών (77).
*7 Οκτωβρίου - Νόρμαν Έιντζελλ, Βρετανός λέκτορας και συγγραφέας (94).
*9 Οκτωβρίου - Κύριλ Νόρμαν Χίνσελγουντ, Αμερικανός χημικός (70).

## Νοέμβριος

*9 Νοεμβρίου - Τσαρλς Μπίκφορντ, Αμερικανός ηθοποιός (76).

## Δεκέμβριος

*10 Δεκεμβρίου - Ρόννι Κάλντγουελ, Αμερικανός μουσικός (18).
*10 Δεκεμβρίου - Ότις Ρέντινγκ, Αμερικανός τραγουδιστής (26).
*21 Δεκεμβρίου - Στιούαρτ Έρβιν, Αμερικανός ηθοποιός (64).

Κατηγορία:1967
Nintendo Entertainment System

thumb|300px|N.E.S.
thumb|Το Famicom (Family Computer)
Το **Nintendo Entertainment System** (επίσης αναφέρεται ως **NES**) είναι 8-bit κονσόλα βιντεοπαιχνιδιών της Nintendo, που κυκλοφόρησε για πρώτη φορά στην Ιαπωνία στις 15 Ιουλίου του 1983, όπου και αποκαλείται **Family Computer ** (ιαπωνικά: ファミリーコンピュータ, Χέπμπορν: Famirī Konpyūta) ή **Famicom** σε συντομία (ファミコン, Famikon).

Στις αρχές της δεκαετίας του 1980, οι άνθρωποι της Nintendo ξεκίνησαν να δουλεύουν με σκοπό να παράγουν μία νέα κονσόλα, η οποία θα ήταν και φθηνή, αλλά και θα είχε επεξεργαστική ισχύ. Ο εγκέφαλος της κονσόλας ήταν ο επεξεργαστής 6502 μαζί με μία συμπληρωματική μονάδα επεξεργασίας εικόνας.

Κατέκτησε την πρώτη θέση στις πωλήσεις ανάμεσα στις κονσόλες της τότε εποχής και έδωσε μία ακόμα ευκαιρία στην αγορά των βιντεοπαιχνιδιών, που εκείνη την εποχή περνούσε τεράστια κρίση, μετά την κατάρρευση του 1983. Το παιχνίδι που πούλησε περισσότερα απ' όλα ήταν το Super Mario Bros., ενώ άλλα γνωστά παιχνίδια είναι το The Legend of Zelda, τα Super Mario Bros. 2 και 3, το Metroid και το Final Fantasy.

## Εξωτερικοί σύνδεσμοι
* Ελληνική κοινότητα που ασχολείται με τα συστήματα της Nintendo.

 

Κατηγορία:Nintendo Entertainment System
Κατηγορία:Κονσόλες βιντεοπαιχνιδιών τρίτης γενιάς
Κατηγορία:Οικιακές κονσόλες βιντεοπαιχνιδιών
Δίκαιο ανταγωνισμού

Το **Δίκαιο Ανταγωνισμού** είναι το σύνολο κανόνων που προσπαθεί να προστατεύσει τον ανταγωνισμό από στρεβλώσεις και περιορισμούς που του επιφέρουν πρακτικές επιχειρήσεων. Σε ορισμένες χώρες (Ελλάδα, Γαλλία, Γερμανία) διακρίνεται στο Δίκαιο αθέμιτου ανταγωνισμού και στο Δίκαιο κατά των περιορισμών του Ανταγωνισμού ή Δίκαιο ελεύθερου ανταγωνισμού.

## Δίκαιο Αθέμιτου Ανταγωνισμού

Το Δίκαιο αθέμιτου ανταγωνισμού απαγορεύει πρακτικές των επιχειρήσεων που αντίκεινται στα χρηστά ήθη. Οι επιχειρήσεις επιτρέπεται να ανταγωνίζονται, με σκοπό να διευρύνουν την πελατεία τους και να αυξάνουν το κέρδος τους, υπάρχουν όμως όρια, πέρα από τα οποία ο ανταγωνισμός δεν είναι επιθυμητός. Το Δίκαιο Αθέμιτου Ανταγωνισμού προστατεύει τον ανταγωνισμό ως θεσμό, τους ανταγωνιστές, αλλά και τον καταναλωτή. Κύριο πεδίο εφαρμογής του είναι η παραπλάνηση του καταναλωτή, η οποία στην ουσία του στερεί την ελευθερία επιλογής, αφού παραπλανώμενος δεν είναι σε θέση να εκτιμήσει σωστά την προσφορά των πωλητών. Η παραπλάνηση του καταναλωτή μπορεί να γίνει με απατηλές «προσφορές», με παραπλανητική διαφήμιση ή με απομίμηση προϊόντων ανταγωνιστών.

## Δίκαιο κατά των περιορισμών του Ανταγωνισμού

Το Δίκαιο κατά των περιορισμών του Ανταγωνισμού προστατεύει τον ανταγωνισμό από περιορισμούς που του επιβάλλουν οι ίδιες οι επιχειρήσεις. Βασική αρχή του είναι ότι ο ανταγωνισμός μεταξύ των επιχειρήσεων είναι η επιθυμητή κατάσταση στην αγορά και ότι πολλές φορές οι ίδιες οι επιχειρήσεις τον περιορίζουν με συμφωνίες ή με μονομερείς πρακτικές. Σε αυτές τις περιπτώσεις παρεμβαίνει ο νόμος απαγορεύοντας αυτές τις πρακτικές για να επαναφέρει συνθήκες ανταγωνισμού στην αγορά. Οι στόχοι του Δικαίου κατά των περιορισμών του Ανταγωνισμού καθορίζονται από την εκάστοτε Πολιτική του Ανταγωνισμού που ακολουθούν οι αρχές που το εφαρμόζουν.
Γουίλ Ράιτ

thumb|150px|Ο Γουίλ Ράιτ μιλάει στο South by Southwest
Ο **Γουίλιαμ Ρ. Ράιτ** (*William Ralph "Will" Wright*, 20 Ιανουαρίου 1960) είναι Αμερικανός σχεδιαστής βιντεοπαιχνιδιών και συνιδρυτής της εταιρείας ανάπτυξής παιχνιδιών υπολογιστών Maxis. 

## Σταδιοδρομία στη βιομηχανία βιντεοπαιχνιδιών
Κατά τη διάρκεια της πορείας του στη Maxis, η οποία στη συνέχεια εξαγοράστηκε από την Electronic Arts (EA), ήταν υπεύθυνος για την ανάπτυξη πολλών δημοφιλών παιχνιδιών της σειράς Sim, συμπεριλαμβανομένων των SimCity και The Sims. Εγκατέλειψε την EA τον Απρίλιο του 2009 για να διευθύνει το Stupid Fun Club Camp, μια δεξαμενή σκέψης για την ψυχαγωγία στην οποία ο Ράιτ και η EA είναι κύριοι μέτοχοι. Τον Οκτώβριο του 2011 έγινε μέλος του διοικητικού συμβουλίου της Linden Lab, των δημιουργών δηλαδή του Second Life.

## Βιντεοπαιχνίδια (επιλεγμένα)
*Spore
*The Sims
*SimAnt
*SimCopter
*SimLife
*SimEarth
*SimCity
*Raid on Bungeling Bay

## Παραπομπές


## Εξωτερικοί σύνδεσμοι
* Γουίλ Ράιτ στη MobyGames 
* Spore

Κατηγορία:The Sims
Κατηγορία:Σχεδιαστές βιντεοπαιχνιδιών
Κατηγορία:Αμερικανοί ηθοποιοί φωνής
Θάνατοι το 1972

## Ιανουάριος

*1 Ιανουαρίου - Μόρις Σεβαλιέ, Γάλλος ηθοποιός (83)
*7 Ιανουαρίου - Ευτυχία Παπαγιαννοπούλου, Ελληνίδα στιχουργός (79)

## Φεβρουάριος

*8 Φεβρουαρίου - Μάρκος Βαμβακάρης, Έλληνας μουσικός του ρεμπέτικου (66)
*12 Φεβρουαρίου - Ζόραν Ραντ, Σλοβένος μηχανικός και επιστήμονας (67)
*20 Φεβρουαρίου - Μαρία Γκόεππερτ-Μάγιερ, Γερμανίδα φυσικός (65)
*28 Φεβρουαρίου - Κωνσταντίνος Μανιαδάκης, Έλληνας στρατιωτικός, υπουργός και βουλευτής

## Μάρτιος

*20 Μαρτίου - Μαίρυλιν Μάξγουελ, ηθοποιός (50)

## Απρίλιος

*6 Απριλίου - Μπράιαν Ντόνλεβυ, Αμερικανός ηθοποιός (71)
*16 Απριλίου - Γιασουνάρι Καβαμπάτα, Ιάπωνας συγγραφέας (72)
*19 Απριλίου - Μπίλλυ Μπιούρκ, Αμερικανός παίκτης του γκολφ (69)
*25 Απριλίου - Τζορτζ Σάντερς, Βρετανός ηθοποιός (65)

## Μάιος

*4 Μαΐου - Έντουαρντ Κάλβιν Κένταλ, Αμερικανός χημικός (86)
*22 Μαΐου - Μάργκαρετ Ράδερφορντ, Βρετανίδα ηθοποιός (80)

## Ιούνιος
*13 Ιουνίου-Δημήτριος Παπαδημητρίου, Νομάρχης Ηρακλείου (απεβίωσε εν ενεργεία)

## Ιούλιος

## Αύγουστος

*14 Αυγούστου - Νίκος Φέρμας, Έλληνας ηθοποιός του κινηματογράφου (67)
*29 Αυγούστου - Λάλε Άντερσεν, Γερμανίδα τραγουδίστρια (67)

## Σεπτέμβριος

*14 Σεπτεμβρίου - Λέιν Τσάντλερ, Αμερικανός ηθοποιός (73)
*17 Σεπτεμβρίου - Ακίμ Ταμίροφ, Αμερικανός ηθοποιός (72)

## Οκτώβριος

## Νοέμβριος

## Δεκέμβριος
*3 Δεκεμβρίου - Μάικ Μπράντυ, Αμερικανός παίκτης του γκολφ (85)
*25 Δεκεμβρίου - Κωστής Μπαστιάς, Έλληνας λογοτέχνης και δημοσιογράφος (71)
*27 Σεπτεμβρίου - Λέστερ Πήρσον, Καναδός πολιτικός και διπλωμάτης, πρωθυπουργός του Καναδά, Βραβείο Νόμπελ Ειρήνης (75)

Κατηγορία:1972
Θάνατοι το 1960

## Ιανουάριος

*1 Ιανουαρίου - Μάργκαρετ Σάλαβαν, 48, Αμερικανίδα ηθοποιός.
*2 Ιανουαρίου - Φάουστο Κόπι, 40,  Ιταλός παγκόσμιος πρωταθλητής της ποδηλασίας, πιθανώς από ελονοσία.
*4 Ιανουαρίου - Αλμπέρ Καμύ, 46, Γάλλος φιλόσοφος και συγγραφέας, σκοτώνεται σε τροχαίο δυστύχημα.
*10 Ιανουαρίου - Έρικ Χάμπερ, 80, Καναδός επιχειρηματίας.

## Φεβρουάριος
*18 Φεβρουαρίου - Μιλτιάδης Ιατρίδης, 54, Έλληνας Πλωτάρχης, Κυβερνήτης Υ/Β "Παπανικολής"
*20 Φεβρουαρίου - Βασίλης Λογοθετίδης, 60, Έλληνας ηθοποιός.
*22 Φεβρουαρίου - Ρολφ Άρμστρονγκ, 61, Αμερικανός ζωγράφος.

## Μάρτιος
*14 Μαρτίου - Ιωάννης Γεωργιάδης, 86, Έλληνας Ολυμπιονίκης (1896, χρυσό και 1906 χρυσό και αργυρό στην Μεσοολυμπιάδα) της ξιφασκίας.

## Απρίλιος

*20 Απριλίου - Πολ Φορτ, 88, Γάλλος ποιητής.
*24 Απριλίου - Μαξ φον Λάουε, 80,  Γερμανός φυσικός.
*25 Απριλίου - Χόουπ Έμερσον, 62, Αμερικανίδα ηθοποιός.

## Μάιος

*6 Μαΐου - Βερν Μπίκφορντ,39,  Αμερικανός παίκτης του μπέιζμπολ.
*30 Μαΐου - Μπόρις Πάστερνακ, 70, Ρώσος ποιητής και συγγραφέας.

## Ιούνιος
*6 Ιουνίου - Χρήστος Μάντικας, 58, Έλληνας πρωταθλητής του στίβου.

## Ιούλιος

*15 Ιουλίου - Λόρενς Τίμπετ, 63, Αμερικανός ηθοποιός και τραγουδιστής.

## Αύγουστος

*7 Αυγούστου - Λουίς Φίρπο, 65, Αργεντινός πυγμάχος.
*16 Αυγούστου - Έρολ Χόουλμς, 54, Βρετανός παίκτης του κρίκετ .

## Σεπτέμβριος

*8 Σεπτεμβρίου - Φερόζε Γκάντι, 48, Ινδός πολιτικός.

## Οκτώβριος

## Νοέμβριος

*2 Νοεμβρίου - Δημήτρης Μητρόπουλος, 64, Έλληνας διευθυντής ορχήστρας.
*5 Νοεμβρίου - Τζόνι Χόρτον, 35, Αμερικανός μουσικός της κάντρι.
*16 Νοεμβρίου - Κλαρκ Γκέιμπλ, 59, Αμερικανός ηθοποιός .

## Δεκέμβριος

*13 Δεκεμβρίου - Άιζακ Φουτ, 80, Βρετανός πολιτικός.

Κατηγορία:1960
Αφορμή πολέμου

Με αυτό τον φρασεολογικό όρο αποδίδεται στην ελληνική ο διπλωματικός διεθνής όρος **casus belli** (κάζους μπέλι).

Η φράση αυτή που εξακολουθεί να χρησιμοποιείται μέχρι σήμερα, εκ της λατινικής γραμματείας (Ρωμαϊκό δίκαιο) προερχόμενη, λέγεται επί παντός «γεγονότος

## Βιβλιογραφία
* 
* 
* 
* 

Κατηγορία:Πόλεμος
Κατηγορία:Εκφράσεις
Κατηγορία:Διεθνές Δίκαιο
Τζον Κουφούρ

Ο **Τζον Κουφούρ** (*John Kufuor*, 8 Δεκεμβρίου 1938) είναι Γκανέζος πολιτικός. Διετέλεσε πρόεδρος από το 2001 ως το 2009.

## Καριέρα
Γεννήθηκε στις 8 Δεκεμβρίου του 1938. Ήταν Υπουργός Εξωτερικών την περίοδο 1969-72. Ήρθε σε σύγκρουση με τον ισχυρό άνδρα της χώρας, Τζέρι Ρόλιγκς και παραιτήθηκε. Επανήλθε στην πολιτική πολλά χρόνια αργότερα. Εξελέγη Πρόεδρος στο β΄ γύρο (2000) με 56,7% και επανεξελέγη στις 10 Δεκεμβρίου 2004, με 52,4%. Στις 29 Ιανουαρίου 2007 ανέλαβε την προεδρία της Αφρικανικής Ένωσης. Τον διαδέχθηκε στην προεδρία της χώρας ο Τζον Άτα Μιλς.

## Παραπομπές


## Εξωτερικοί σύνδεσμοι
* 
* Κυβέρνηση της Γκάνας
* Γραφείο Προέδρου της Γκάνας

Κουφουρ
Εγκαυστική

Η **εγκαυστική ζωγραφική**, ονομάζεται και "ζωγραφική με ζεστό κερί",  είναι η δημιουργία ζωγραφικών έργων με τη χρήση θερμασμένου κεριού στο οποίο έχει προστεθεί χρωστική ουσία. Το υλικό αυτό, στην υγρή ή στην πιο συμπυκνωμένη μορφή του (πάστα), απλώνεται στη επιφάνεια, συνήθως ξύλινη αλλά και σε καμβά ή άλλα υλικά.

left|thumb|230px|Εγκαυστικό έργο σε λινό, 2ος αιώνας.Η απλούστερη μίξη στη εγκαυστική μπορεί να γίνει προσθέτοντας χρώμα σκόνης σε κερί μέλισσας. Υπάρχουν και άλλες συνταγές που μπορούν να χρησιμοποιηθούν, κάποιες από τις οποίες περιλαμβάνουν και άλλα είδη κεριού, ρητίνη Δαμάρεως, λινέλαιο ή άλλα συστατικά. Μπορεί να χρησιμοποιηθεί με αγνό χρώμα σκόνης ή σε μίγματα με χρώματα λαδιού ή άλλες χρωστικές.

Μεταλλικά εργαλεία ή ειδικά πινέλα χρησιμοποιούνται για να σχηματίσουν το χρωματικό μείγμα πριν αυτο κρυώσει. Επίσης θερμά μεταλλικά εργαλεία μπορούν να χρησιμοποιηθούν για να μορφοποιήσουν το χρωματικό μείγμα που έχει προηγουμένως ζωγραφιστεί και κρυώσει πάνω στη ζωγραφική επιφάνεια. 
Σήμερα, εργαλεία όπως θερμαντικές λάμπες, πιστόλια θερμού αέρα και άλλες μέθοδοι θέρμανσης μπορούν να χρησιμοποιηθούν για να δώσουν στο καλλιτέχνη τη δυνατότητα να επεκτείνει το χρόνο που μπορεί να δουλέψει με το υλικό. 

Επειδή το κερί χρησιμοποιείται ως συνδετικό υλικό, τα εγκαυστικά έργα μπορούν να σκαλιστούν το ίδιο καλά όπως ζωγραφίζονται. Άλλα υλικά μπορούν να ενθυλακωθούν ή κολληθούν στη επιφάνεια η κατά στρώματα, χρησιμοποιώντας το εγκαυστικό υλικό για να τα "δέσει" στη επιφάνεια.

Αυτή η τεχνική χρησιμοποιήθηκε στα πορτραίτα Φαγιούμ της Αιγύπτου το 100-300 μ.Χ., στην Παναγία Βλαχερνίτισσα και άλλες προγενέστερες εικόνες όπως και σε πολλά έργα του 20ου αιώνα, όπως δημιουργίες του Τζάσπερ Τζονς και του Μαουρίτσιο Τουσαίν.

## Πηγές
*Mayer, Ralph. *The Artist's Handbook of Materials and Techniques* Viking Adult; 5th revised and updated edition, 1991. ISBN 0670837016

## Δείτε επίσης
* Χριστός Παντοκράτωρ (Σινά)

## Εξωτερικοί σύνδεσμοι
*Working with Encaustic wax paintings (images and text).
*CraftBoard (look for "Waxing Brighter")
*Παράδειγμα εγκαυστικής τεχνικής

Κατηγορία:Τεχνικές ζωγραφικής
Αλώνια Μεσσηνίας

Τα **Αλώνια** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 161 κατοίκων, σύμφωνα με την Απογραφή του 2011. Διοικητικά είναι έδρα ομώνυμης Τοπικής Κοινότητας, της Δημοτικής Ενότητας Άριος, του Δήμου Καλαμάτας. Η Τοπική Κοινότητα Αλωνίων είναι χαρακτηρισμένη ως αγροτικός πεδινός οικισμός, με έκταση 2,567 χμ² (2011).

## Τοποθεσία
Τα Αλώνια βρίσκονται σε υψόμετρο 30 μέτρων και μέχρι το 1927, ονομάζονταν **Γκορτσόγλι**.

## Διοικητικές μεταβολές

* 21-04-1835, ο οικισμός Γκορτσόγλι προσαρτάται στο Δήμο Άριος.
* 31-08-1912, ο οικισμός Γκορτσόγλι αποσπάται από το Δήμο Άριος και προσαρτάται στην Κοινότητα Γλιάτας.
* 17-04-1915, ο οικισμός Γκορτσόγλι ορίζεται έδρα στην **Κοινότητα Γκορτζογλίου**.
* 22-12-1927, ο οικισμός Γκορτσόγλι μετονομάζεται σε Αλώνια.
* 04-12-1997, ο οικισμός Αλώνια αποσπάται από την Κοινότητα Αλωνίων και προσαρτάται στο Δήμο Άριος.
* 07-06-2010, ο οικισμός Αλώνια αποσπάται από το Δήμο Άριος και προσαρτάται στο Δήμο Καλαμάτας.
### Πληθυσμός

## Εξωτερικοί σύνδεσμοι

* Δήμος Καλαμάτας (Ιστοσελίδα Δήμου Καλαμάτας)
* Αλώνια Μεσσηνίας (Βίντεο στο youtube)

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Θάνατοι το 1924

## Ιανουάριος

*21 Ιανουαρίου - Βλαντιμίρ Λένιν, Ρώσος πολιτικός (53)

## Φεβρουάριος

*3 Φεβρουαρίου - Γούντροου Γουίλσον, 28ος Πρόεδρος των ΗΠΑ (67)

## Μάρτιος

## Απρίλιος

## Μάιος

## Ιούνιος

## Ιούλιος

## Αύγουστος

## Σεπτέμβριος

## Οκτώβριος

*12 Οκτωβρίου - Ανατόλ Φρανς, Γάλλος συγγραφέας (79)

## Νοέμβριος
*17 Νοεμβρίου - Γρηγόριος Ζ΄, Πατριάρχης Κωνσταντινουπόλεως

## Δεκέμβριος

*29 Δεκεμβρίου - Καρλ Σπίττελερ, Ελβετός ποιητής (79)

Κατηγορία:1924
Διαμόρφωση μετατόπισης πλάτους

**Διαμόρφωση μετατόπισης πλάτους** (Amplitude-shift Keying - ASK) ονομάζεται ο τύπος διαμόρφωσης σήματος όπου ψηφιακά δεδομένα παρουσιάζονται ως αλλαγές στο πλάτος ενός φέροντος σήματος.

## Διαμόρφωση

Η πιο απλή εφαρμογή ASK είναι η λεγόμενη *on-off* όπου λειτουργεί ως διακόπτης. Η ύπαρξη φέροντος σήματος υποδηλώνει δυαδικό 1 ενώ η απουσία του δυαδικό 0.

Η συγκεκριμένη εφαρμογή χρησιμοποιείται ιδιαίτερα για την επικοινωνία μέσω κώδικα Μορς σε ραδιοφωνικές συχνότητες.

Σε πιο εξειδικευμένες εφαρμογές όπου υπάρχουν περισσότερα λογικά επίπεδα, δηλαδή χρησιμοποιούνται δεδομένα άνω του ενός bit, το πλάτος του φέροντος σήματος μπορεί να πάρει περισσότερες διακριτές τιμές. Για ένα bit παίρνει 2 διακριτές τιμές, για 2 bits 4 διακριτές τιμές, για 3 bits 8 διακριτές κ.ο.κ. δηλαδή αν θέλουμε να μεταφέρουμε ένα δεδομένο v bits σε έναν παλμό τότε το πλάτος του φέροντος σήματος ιδανικά μπορεί να πάρει 2v διακριτές τιμές.

Για την μεταφορά δεδομένων πολλών bit σε έναν παλμό πρέπει να λαμβάνεται υπόψιν ο λόγος σήματος/θορύβου ώστε να είναι δυνατή η σωστή αποδιαμόρφωση του σήματος.

## Δείτε επίσης
*Διαμόρφωση μετατόπισης συχνότητας (FSK)
*Διαμόρφωση μετατόπισης φάσης (PSK)

Κατηγορία:Μετάδοση δεδομένων
Διαμόρφωση μετατόπισης συχνότητας

200px|thumb|right|Παράδειγμα διαμόρφωσης FSK
**Διαμόρφωση μετατόπισης συχνότητας** (*Frequency-shift Keying - FSK*) ονομάζεται ο τύπος διαμόρφωσης σήματος όπου ψηφιακά δεδομένα παρουσιάζονται ως αλλαγές στη συχνότητα ενός φέροντος σήματος.

Τα περισσότερα από τα πρώτα μοντέλα modem χρησιμοποιούσαν διαμόρφωση FSK για να στείλουν και να λάβουν δεδομένα με ρυθμούς μέχρι 300, 600 ή 1200 bits το δευτερόλεπτο (συστάσεις I.T.U. V21 και V.23). Μερικοί μικρο-υπολογιστές χρησιμοποιούσαν μια ειδική μορφή διαμόρφωσης FSK, το πρότυπο Kansas City, για αποθήκευση δεδομένων σε κασέτες ήχου. Η διαμόρφωση FSK χρησιμοποιείται ακόμη στο ερασιτεχνικό ραδιόφωνο γιατί επιτρέπει μεταφορά δεδομένων από μη τροποποιημένο εξοπλισμό για μετάδοση φωνής.

## Δείτε επίσης

* Διαμόρφωση μετατόπισης πλάτους (ASK)
* Διαμόρφωση μετατόπισης φάσης (PSK)

## Υποσημειώσεις


Κατηγορία:Μετάδοση δεδομένων
Κατηγορία:Ψηφιακή τεχνολογία
Θάνατοι το 1961

## Ιανουάριος

*4 Ιανουαρίου - Έρβιν Σρέντινγκερ, 73, Αυστριακός φυσικός (Νόμπελ Φυσικής 1933).
*9 Ιανουαρίου - Έμιλυ Γκριν Μπαλτς, 94, Αμερικανίδα ακαδημαϊκός και συγγραφέας.

## Φεβρουάριος

*17 Φεβρουαρίου - Νίτα Νάλντι, 63, Αμερικανίδα ηθοποιός.

## Μάρτιος

*12 Μαρτίου - Μπελίντα Λη, 25, Βρετανίδα ηθοποιός.
*23 Μαρτίου - Βαλεντίν Μπονταρένκο, 24, Σοβιετικός κοσμοναύτης.

## Απρίλιος

*6 Απριλίου - Ζουλς Μπορντέ, 90, Βέλγος μικροβιολόγος (Νόμπελ Ιατρικής 1919).
*25 Απριλίου - Μπομπ Γκάρετ, 85, Αμερικανός Ολυμπιονίκης του στίβου (2 χρυσά σε δισκοβολία και σφαιροβολία και 2 αργυρά μετάλλια το 1896, 2 χάλκινα το 1900).
*29 Απριλίου - Γιάννης Κορδάτος, 70, Έλληνας ιστορικός.

## Μάιος

*2 Μαΐου - Τζακ Γουάιτ, 70, Βρετανός παίκτης του κρίκετ.
*13 Μαΐου - Γκάρι Κούπερ, 60, Αμερικανός ηθοποιός.

## Ιούνιος

*6 Ιουνίου - Καρλ Γκούσταβ Γιουνγκ, 85, Ελβετός γιατρός και ψυχολόγος.
*17 Ιουνίου - Τζεφ Τσάντλερ, 42, Αμερικανός ηθοποιός.

## Ιούλιος

*2 Ιουλίου - Έρνεστ Χέμινγουεϊ, 61, Αμερικανός συγγραφέας.
*23 Ιουλίου - Βαλεντάιν Ντέιβις, 55, Αμερικανός σκηνοθέτης.

## Αύγουστος

*20 Αυγούστου - Πέρσυ Γουίλλιαμς Μπρίτζμαν, 79, Αμερικανός φυσικός.
*30 Αυγούστου - Τσαρλς Κόμπουρν, 84, Αμερικανός ηθοποιός.

## Σεπτέμβριος

## Οκτώβριος

## Νοέμβριος

*24 Νοεμβρίου - Ρουθ Τσάτερτον, 67, Αμερικανίδα ηθοποιός.
*28 Νοεμβρίου - Ερλ Μουρ, 82, Αμερικανός παίκτης του μπέιζμπολ.

## Δεκέμβριος

Κατηγορία:1961
Γύρος

Ο **γύρος** είναι δημοφιλές έδεσμα στην Ελλάδα. 

Η άφιξη του γύρου στην Ελλάδα αποδίδει το γεγονός στους μικρασιάτες πρόσφυγες από την Σμύρνη και την Κωνσταντινούπολη, οι οποίοι έφεραν το ντονέρ κεμπάπ μαζί τους μετά την ανταλλαγή των πληθυσμών το 1922-23. Την ίδια περίοδο ήρθε στην Αθήνα και την υπόλοιπη χώρα. Σταδιακά, το ντονέρ μετεξελίχθηκε σε γύρο με την αλλαγή του ονόματος και την απαγόρευση της χρήσης κιμά από την δικτατορία(για να σταματήσουν οι προσμίξεις στον κιμά),το 1967. Αφού εξαπλώθηκε σε κάθε γωνιά της Ελλάδας, ταξίδεψε και στις Ηνωμένες Πολιτείες και την Αυστραλία από Έλληνες πρόσφυγες.

Σήμερα, ο γύρος έχει καθιερωθεί στην κορυφή της Ελληνικής κουζίνας, και αποτελεί μαζί με τις παραλλαγές του ένα από τα πιο δημοφιλή πιάτα έτοιμου φαγητού παγκοσμίως. Ελληνικοί φορείς της βιομηχανίας κρέατος, σε συνεννόηση με το υπουργείο Αγροτικής Ανάπτυξης και Τροφίμων, βρίσκεται σε διαδικασία κατοχύρωσης του γύρου ως Εγγυημένο Παραδοσιακό Ιδιότυπο Προϊόν (ΕΠΙΠ) και ως Προστατευόμενη Γεωγραφική Ένδειξη (ΠΓΕ) στην Ευρωπαϊκή Ένωση.

## Ετυμολογία
Ο γύρος πήρε το όνομά του από την ελληνική λέξη "γύρα", ή αλλιώς περιστροφή, γύρω από τον άξονά της, που κάνει το κρέας στην κατακόρυφη μεταλλική σούβλα όπου περνιέται για να ψηθεί με τη φωτιά στη μια πλευρά.

Η λέξη γύρος προέκυψε από την ονομασία του ντονέρ κεμπάπ, η οποία προέρχεται από την τουρκική λέξη "*dönmek*", που σημαίνει "γυρίζω".

## Υλικά και σερβίρισμα
δεξιά|χωρίς-πλαίσιο
Ο γύρος στην Ελλάδα παρασκευάζεται κυρίως με κρέας χοιρινό ή κοτόπουλου, αν και γίνονται παραλλαγές με κρέας αρνιού και κιμά. Προσφέρεται τυλιγμένος σε πίτα, σε μερίδα, σε σκεπαστή πίτα με τυρί και σως ή ως συστατικό σε διάφορες σαλάτες.

Συχνά συνοδεύεται από ντομάτα, κρεμμύδι και τηγανητές πατάτες, και κάποια σως (ή αλοιφή στην βόρεια Ελλάδα) όπως τζατζίκι ή γιαούρτι, ροζ ή κίτρινη σως, κέτσαπ και μουστάρδα. Στην Κέρκυρα μπορεί να σερβιριστεί και με σάλτσα στιφάδου, ενώ στην Κρήτη συνοδεύεται από μεγάλη ποσότητα πάπρικας.

## Παρόμοια φαγητά
Ο γύρος έχει πολλές ομοιότητες με το αραβικό σαουαρμά, το μεξικάνικο τάκος αλ παστόρ, και φυσικά το τούρκικο ντονέρ κεμπάπ.

Στην Τουρκία, μπορεί κανείς να βρει ντονέρ παρασκευασμένο, πέραν του μοσχαρίσιου κρέατος, και με κοτόπουλο, ψάρι, ή και σουτζούκι. Σερβίρεται σε σάντουιτς από λευκό ψωμί, μέσα σε πίτα, μερίδα, τυλιχτό σε λαβάς με προαιρετικό τυρί και κόκκινη σάλτσα, πάνω σε πιλάφι, ή πάνω σε κομματάκια πίτας και περιχυμένο με γιαούρτι, σάλτσα ντομάτας και λιωμένο βούτυρο (το λεγόμενο "*İskender kebap*").

## Δείτε επίσης
* Ντόνερ κεμπάπ
* Σουβλάκι
* Σαουαρμά

## Παραπομπές


## Εξωτερικοί σύνδεσμοι

* Σουβλάκι ή καλαμάκι?
* «Σάντουιτς ελληνοτουρκικό με γαλλικό ψωμάκι», ΤΑ ΝΕΑ , 09/08/2005, Σελ.: N16

Κατηγορία:Ελληνική κουζίνα
Κατηγορία:Φαστ φουντ
Κατηγορία:Πρόχειρα φαγητά της ελληνικής κουζίνας
Κατηγορία:Τρόφιμα με βάση το κρέας